Demba Ba

Demba Ba (født 25. mai 1985) er en franskfødt senegalesisk fotballspiller som fra 25. august 2021 er klubbløs.Mercato in uscita, riassunto della situazione

Han har tidligere spilt for Rouen, Mouscron, Hoffenheim, West Ham United, Newcastle United og Chelsea.

 Karriere 
 Klubbkarriere 
Etter å ha vært innom juniorlagene til Port Autonome du Havre, Frileuse, Montrouge, Lura og Watford, signerte Ba en ettårsavtale med den franske klubben Rouen, og nøt et suksessrikt år i Normandie. Mouscron vant kampen om Bas signatur i 2006, og etter en god start på karrieren i Belgia, hvor han scoret i sine tre første kamper, ble han skadet og var ute med skade mellom august 2006 og april 2007. Etter å ha kommet tilbake fra skade, fortsatte Ba der han hadde sluppet og scoret syv mål på ni kamper.

 1899 Hoffenheim 
29. august 2007, hentet Hoffenheim Ba til Tyskland for €3M. Ba gjorde en god førstesesong i Hoffenheim, og var en av bidragsyterne til at den nyopprykkede Bundesliga-klubben ledet ligaen da de tok juleferie.

I juli 2009 var Ba nære ved å signere for VfB Stuttgart, men han bestod ikke den medisinske testen og ble værende i Hoffenheim. I desember samme år, signerte Ba en ny kontrakt med Hoffenheim, som holdt ham til klubben til 2013.

Totalt scoret Ba 40 mål på 103 kamper for Hoffenheim.

 West Ham United 
I januar 2011 nektet Ba å dra på treningsleir med Hoffenheim fordi han ville til West Ham United. Hoffenheim annonserte at Ba ville bli straffet av klubben, mens Ba påstod at Hoffenheim hadde forsikret ham om at han kunne forlate klubben under de rådende forhold. I stedet var det Stoke City som var nærmest å signere Ba, men Ba bestod ikke den medisinske testen. Dermed ble West Ham United likevel Bas neste stoppested, og han signerte en treårsavtale med London-klubben 28. januar 2011.

West Ham rykket ned fra Premier League samme år, og dermed ble klausulen i Bas kontrakt aktivert. Han kunne forlate klubben vederlagsfritt.

 Newcastle United 
Ba hadde intet ønske om å bli med West Ham ned til Championship og signerte derfor for Newcastle United 17. juni 2011. Kontrakten hans varer frem til sommeren 2014, men hadde en klausel som sa at Ba kunne dra for et bud på 7.5 millioner pund.

 Chelsea 
Ba signerte for Chelsea fjerde januar for 7.5 millioner pund, og ble tildelt draktnummer 29.

 Besiktas 
Ba gikk i 2014 til tyrkiske Beşiktaş JK.Dagbladet 18. juli 2014. Demba Ba er klar for Besiktas. Besøkt 30. september  2016.

 Landslagskarriere 
Ba har 16 landskamper for , og har scoret fire mål. Han scoret i landslagsdebuten sin mot  i juni 2007.

 Referanser 

 Eksterne lenker 



Kategori:Senegalesiske fotballspillere
Kategori:Fotballspillere for Watford FC
Kategori:Fotballspillere for FC Rouen
Kategori:Fotballspillere for TSG 1899 Hoffenheim
Kategori:Fotballspillere for West Ham United FC
Kategori:Fotballspillere for Newcastle United FC
Kategori:Fotballspillere for Chelsea FC
Kategori:Fotballspillere for Beşiktaş JK
Kategori:Fotballspillere for Shanghai Shenhua
Kategori:Fotballspillere for Göztepe SK
Kategori:Fotballspillere for İstanbul BB
Kategori:Fotballspillere for FC Lugano
Kategori:Personer fra Sèvres
Kategori:Fødsler i 1985